มั่นใจ 1 พ.ค.นี้ วธ.พร้อมสนองพระราโชบาย แม่งานพิธีการศพฯ ทั่วถึงทุกจังหวัด
ย้ำต้องมีกิริยามารยาท มีความรู้,เมื่อวันที่ 23 เม.ย. ที่มหาวิทยาลัยมหาจุฬาลงกรณราชวิทยาลัย นายวิษณุ เครืองาม รองนายกรัฐมนตรี กล่าวในพิธีเปิดการอบรมหลักสูตร เสริมสร้างสมรรถนะด้านการปฏิบัติงานพิธีการศพที่ได้รับพระราชทาน ประจำปีงบประมาณ 2562 ว่า การจัดการเกี่ยวกับพิธีการศพที่ได้รับพระราชทาน แต่เดิม อยู่ในภารกิจของสำนักพระราชวัง ต่อมาสมเด็จพระเจ้าอยู่หัว ทรงมีพระมหากรุณาธิคุณและพระราชดำริ ว่า จากภารกิจการปฏิบัติงานเดิมนั้น มีอัตรา กำลังเจ้าหน้าที่น้อย ไม่เพียงพอต่อการอำนวยความสะดวกให้แก่ผู้มีสิทธิทั้งหลาย ทั้งข้าราชการ บุคคลผู้ทำคุณประโยชน์ต่อแผ่นดิน และได้รับ พระราชทานเครื่องราชอิสริยาภรณ์ และประชาชนที่มีสิทธิ์ตามหลักเกณฑ์ขอพระราชทาน ในต่างจังหวัด เพราะมีการจำกัดพื้นที่ปฏิบัติงานอยู่เพียงกรุงเทพฯ และปริมณฑล เท่านั้น ทำให้ผู้อยู่ต่างจังหวัด ได้รับสิทธิไม่ทั่วถึง สมเด็จพระเจ้าอยู่หัวทรงมีพระราโชบายให้โอนภารกิจพิธีการศพฯ มาให้รัฐบาล ดำเนินงาน เพื่อให้แผ่ไปยังผู้มีสิทธิทุกจังหวัดทั่วประเทศ จากนั้น รัฐบาล มอบหมายให้กระทรวงวัฒนธรรม (วธ.) มี สำนักงานปลัด วธ. และ กรมการศาสนา เป็นแม่งานและกำหนดให้พร้อมดำเนินงานทั่วประเทศ ในวันที่ 1 พ.ค.นี้ เป็นต้นไป,รองนายกรัฐมนตรีกล่าวต่อว่า รัฐบาลได้รับทราบการเตรียมงานพิธีการศพฯ มาตลอด คาดว่า ในวันที่ 1 พ.ค. ทุกฝ่ายจะพร้อมทำงานเต็มรูปแบบ โดยได้รับรายงานว่า หลังจากได้ วธ.รับภารกิจ ก็มีการซักซ้อม การดำเนินงาน ตลอดระยะเวลา 6 เดือน ทั้งในส่วนกรุงเทพ ฯ และปริมณฑล พบว่า การทำงานมีความพร้อมทั้งขั้นตอนการทำงานและบุคลากร ขณะที่ส่วนต่างจังหวัด ได้มีการเตรียมพร้อม จัดสถานที่ ตั้งศูนย์อำนวยการพิธีการศพฯ กระจายอยู่ 16 ศูนย์ทั่วประเทศแล้ว นอกจากนี้ ได้จัดเตรียมสิ่งของเครื่องใช้ครบถ้วน ขณะที่ บุคลากร กว่า 2,000 คน ได้เข้ารับการอบรมเสริมสร้างสมรรถนะเจ้าหน้าที่ผู้ปฏิบัติงานพิธีการศพฯ เพื่อทำหน้าที่ เกี่ยวกับ เครื่องประกอบเกียรติยศประกอบโกศ หีบ ประโคม เชิญพระ โดยหลังจากนี้จะส่ง ไปประจำการยังศูนย์ต่างๆทั่วประเทศ เพื่อแผ่การดำเนินงานไปยังผู้มีสิทธิ ซึ่งแต่ละศพ ต้องใช้เจ้าหน้าที่ ตั้งแต่ 16- 64 คน โดยเป็นไปตามเกียรติยศของผู้ได้รับสิทธิ ทั้งนี้ได้เน้นย้ำให้ต้องมีกิริยามารยาท การแต่งกายสุภาพเรียบร้อย มีความรู้ มีความเข้าใจ สมัครใจ และ ระลึกเสมอว่า งานที่ทำนี้ เป็นงานที่สนองพระราโชบายสมเด็จพระเจ้าอยู่หัว ขณะที่พระสงฆ์ ก็จะต้องมีการฝึกบทสวดพระพิธีธรรม ทำนองหลวงให้ชำนาญด้วย,ในส่วนการขอพระราชทาน ได้กำหนดกรอบการดำเนินงาน ใน 8 ส่วน ได้แก่ 1.น้ำหลวง 2.พวงมาลาหลวง 3.หีบ หรือโกศและเครื่องประกอบเกียรติยศ การประโคม แตร สังข์ 4.พระพิธีธรรม 5.การทำบุญตามรอบต่างๆ 6.พระราชทานเพลิงศพ 7.พิธีสามหาบ เก็บอัฐิ และ 8.บรรจุอัฐิ ซึ่งเป็นไปตามสิทธิที่แต่ละคนจะได้รับพระมหากรุณาธิคุณ นายวิษณุกล่าว.
เมื่อวันที่ 23 เม.ย. ที่มหาวิทยาลัยมหาจุฬาลงกรณราชวิทยาลัย นายวิษณุ เครืองาม รองนายกรัฐมนตรี กล่าวในพิธีเปิดการอบรมหลักสูตร เสริมสร้างสมรรถนะด้านการปฏิบัติงานพิธีการศพที่ได้รับพระราชทาน
วิษณุ เครืองาม,พิธีการศพ,พระราชทาน,สำนักพระราชวัง,ขอพระราชทาน,กระทรวงวัฒนธรรม,การศึกษา